Crkva svetog Ilije u Puračiću
<s>Crkva svetog Ilije u Puračiću je na području opštine Lukavac, Bosna i Hercegovina i pripada Srpskoj pravoslavnoj crkvi, Eparhija zvorničko-tuzlanska.</s><s>Proglašena je za nacionalni spomenik BiH koji sačinjavaju: ikonostas sa 14 ikona na platnu, crkveni tron sa kompozicijom sv. Save, i ikona Ilijinog uzlaska na nebo u ognjenim kolima, te drveni krst.</s>

<s>Historija 
Prva drvena pravoslavna crkva u Puračiću sagrađena je 1881. godine.</s><s>Nakon toga, 1895. godine se započelo sa gradnjom nove crkve na pristupačnijem ravničarskom dijelu Puračića, ispod Čaršije prema rijeci Spreči.</s><s>Završena je 1903. godine.</s><s>U vrijeme ratova bila je djelimično oštećivana, ali je zadržala izvornu autohtonost</s>

<s>Opis 
Pripada tipu jednobrodnih crkava sa zvonikom, zidanih sitnom ciglom - opekom.</s><s>Ima pravougaonu osnovu dimenzija 18,80 m x 11,70 m. U osovini crkve, koja je orijentirana u pravcu istok - zapad, sa zapadne strane, nalaze se zvonik i apsida tako da je ukupne dimenzije crkve, 25,70 m x 11,70 m. Visina do sljemena dvovodnog krova iznosi 12,20 m, a visina tjemena zvonika iznosi 18,50 m.</s>

<s>Oltarski prostor s časnom trpezom odijeljen je od naosa velikim ikonostasom načinjenim od drveta sa slikama koje su rađene uljem na platnu.</s><s>Ukupne dimenzije ikonostasa iznose 5,60 x 4 m. U vertikalnom iščitavanju, ikonostas je podijeljen na tri cjeline.</s><s>Središnji dio nešto je viši u odnosu na druga dva.</s><s>Sa druge strane, horizontalno iščitavanje cjelina ikonostasa omogućava sagledavanje jedinstvenog ikonografskog obrasca karakterističnog za Pravoslavnu crkvu.</s>

<s>Hram svetog proroka Ilije u Puračiću se nalazi u vrlo dobrom stanju, i u upotrebi je.</s>

<s>Literatura 
 Ljiljana Ševo,  Pravoslavne crkve i manastiri u Bosni i Hercegovini do 1878. godine, Glas srpski, Grad Banja Luka, Banja Luka, 2002.</s>

<s>Reference</s>

<s>Nacionalni spomenici u Lukavcu
P‎
Eparhija zvorničko-tuzlanska</s>

